Diari Oficial de la Generalitat Valenciana


Sumari del DOGV 6991, del 26-03-2013 (2013/2828)

RESOLUCIÓ de 15 de gener de 2013, del rector de la Universitat Politècnica de València, relativa a la creació de diversos fitxers automatitzats d'aquesta Administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/01/15/(1)/dof/vci/html**

### Dades del document

Número de DOGV
:   6991

Data del DOGV
:   26-03-2013

Secció del DOGV
:   I. DISPOSICIONS GENERALS

Número del document
:   2013/2828


Data del document
:   15-01-2013

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * legislació
    * universitat
    * dades personals

RESOLUCIÓ de 15 de gener de 2013, del rector de la Universitat Politècnica de València, relativa a la creació de diversos fitxers automatitzats d'aquesta Administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
  
 [2013/2828]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només pot fer-se mitjançant una disposició general publicada en el Boletín Oficial del Estado o en el diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que es detallen en els annexos I i II d'aquesta disposició.  
  
Segon  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Tercer  
Els responsables dels fitxers automatitzats detallats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats detallats en els annexos poden exercir-ne el dret d'accés, de rectificació i de cancel·lació de les dades, davant de l'òrgan competent i de la manera reglamentàriament establida, en els casos previstos en la legislació vigent.  
  
Cinquè  
En els casos en què es preveuen comunicacions de dades, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 15 de març de 2013.- El rector de la Universitat Politècnica de València: Juan Juliá Igual.  
  
  
ANNEX I  
Fitxer: Fitxer Premis CAMPUS-HABITAT-U5  
  
Finalitat i usos previstos: gestió dels participants en els premis convocats per CAMPUS-HABITAT-U5.  
Persones i col·lectius de què s'obtenen les dades o que estan obligats a subministrar-les: participants en els premis convocats.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, document nacional d'identitat, adreça postal, adreça de correu electrònic, telèfon, dades acadèmiques i professionals.  
  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX II  
Fitxer: Ciutat Politècnica de la Innovació  
  
Finalitat i usos previstos: Gestió de les persones interessades a mantenir contacte amb la Ciutat Politècnica de la Innovació. Tramesa d'informació als interessats que la sol·liciten.  
Persones i col·lectius de què s'obtenen les dades o que resulten obligats a subministrar-les: sol·licitants d'informació sobre la Ciutat Politècnica de la Innovació.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, document nacional d'identitat, adreça postal, adreça de correu electrònic, telèfon, dades professionals.  
Sistema de tractament de les dades: automatitzat.  
Cessions de dades previstes: Fundació de la Ciutat Politècnica de la Innovació.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI